Csongrád Város Polgármesterétől



## 

## Száma: FJL-220-4/2022

Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2022. május 26-i ülésére**

Tárgy: a Csongrádi Közmű Szolgáltató Kft. 2022. évi üzleti tervének jóváhagyása

## Tisztelt Képviselő-testület!

A Csongrádi Közmű Szolgáltató Kft. elkészítette a 2022. évi üzleti tervét, melyet az előterjesztés mellékleteként csatoltunk.

A terv tevékenységi körönként taglalja azok bevételeit, kiadásait, részletezve a várható nyereség vagy veszteség összegét is.

A Kft. 2022. évi üzleti terve összesen 242.000,- eFt bevétellel számol, amely tartalmazza a távhő- és önkormányzati támogatás összegét is. A 2022. évi összesített kiadás tervszáma: 310.000,- eFt. amely alapján 2022. évben 68 millió forint veszteség várható.

A Kft. Felügyelő-bizottsága 2022. évi üzleti tervet május 17-i ülésén tárgyalta, és elfogadásra javasolja a Képviselő-testületnek.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

### **Határozati javaslat**

Csongrád Város Önkormányzata Képviselő-testülete megtárgyalta a „Csongrádi Közmű Szolgáltató Kft. 2022. évi üzleti tervének jóváhagyására” vonatkozó polgármesteri előterjesztést és az alábbi döntést hozza.

A Képviselő-testület jóváhagyja a Csongrádi Közmű Szolgáltató Kft-nek az előterjesztés 1. számú melléklete szerinti 2022. évi üzleti tervét.

Határidő: végrehajtásra: 2022.december 31.

Felelős: Lantos Sándor ügyvezető igazgató

Erről jegyzőkönyvi kivonaton értesítést kapnak:

1. A Képviselő-testület tagjai
2. Fejlesztés és Üzemeltetési Iroda és általa
3. Csongrádi Közmű Szolgáltató Kft.

Csongrád, 2022. május 19.

Bedő Tamás

polgármester